SHBA: shtohen masat e kontrollit për mallrat e transportit ajror
Përveç Jemenit, SHBA kanë përfshirë edhe Somalinë në listën e vendeve nga ku nuk mund të dërgohen pako postare përmes ajrit në Amerikë
Ekspertë të terrorizmitthonë se në se komploti i dështuar për hedhjen në erë të avionëve me destinacion Shtetet e Bashkuara do të kishte patur sukses, kjo do të kishte dëmtuar ekonominë botërore. Brad Garet ka qenë agjent i FBI-së. Qeveria thotë se në Shtetet e Bashkuara hyjnë miliona tonë mallra në vit. Por vetëm një pjesë e vogël e tyre kontrollohen. Ja si shprehet eksperti i sigurisë kombëtare Çarls Slepian: Analistët thonë se kjo ndodh ngaqë kompanitë e transportit shpesh i lejojnë klientët e tyre më të besuar t’i dërgojnë paketat pa kontrolle të hollësishme. Mes faktorëve të tjerë janë kontrollet jo siç duhet në aeroportet ndërkombëtare dhe mungesa e makinerive të kontrollit. Zyrtarët amerikanë thonë se do ta shtojnë kontrollin e mallrave që hyjnë në vend, por dërguesit i kanë kundërshtuar kontrollet më të forta të mallrave ndërkombëtare për shkak të kostos. Ligjvënësi amerikan Ed Markey ka luajtur rol të rëndësishëm për t’i dhënë shtysë ligjit që kërkon që qeveria të kontrollojë 100 për qind të mallrave që transportohen permes avionëve të udhëtarëve. Por Administrata e Sigurisë së Transportit thotë se për momentin vetëm 65 për qind e mallrave kontrollohen me skanera. Muajin e kaluar hetuesit amerikanë arritën t’i kapin paketat me bombë në avionë pas një njoftimi të zyrtarëve të zbulimit në Arabinë Saudite. Ish-analisti i CIA-s për terrorizmin Fil Mad: Analisti kundër terrorizimit Bennet Waters thotë se komploti për sulme me bombë po ashtu thekson dobësitë në industrinë botërore të transportit të mallrave. Analistët për sigurinë kombëtare thonë se qeveria po ashtu duhet të përdorë kontrolle të njëllojta, si ato që përdoren në portet e vendit dhe në pikëkalimet kufitare tokësore. Në SHBA, agjentët e doganave dhe ata të mbrojtjes kufitare po rishikojnë listat e transportit për të përcaktuar se çfarë mallrash duhen inspektuar më nga afër para se të hyjnë në vend.